cyanic-selkie/wikianc huggingface dataset:
Anibare-havna
Før byggingen ble syv steder på den nauriske kysten vurdert, og det foretrukne stedet ble Anibare-bukta, fordi en kanal fantes allerede, og stedet var allerede etablert som et fiskeristed; kanalen måtte imidlertid bli utvidd og gjort dypere. I tillegg til de geografiske, var også geologiske forhopld gunstige her, som vindkraft, erosjon og fiskemengder.
Vietnamesere i Norge
Flukt fra Vietnam
Selv når båtene kom fram til destinasjonene, betydde det ikke at flyktningene var trygge. FNs høykommissær for flyktninger hadde opprinnelig fått satt opp flyktningleirer i Øst-Asia og Sørøst-Asia, men etterhvert som antallet på vietnamesiske flyktninger i nabolandene økte, ble vertsnasjonene mer misfornøyde med de store opphopende flyktningleirene. Ingen av disse landene aksepterte vietnameserne på permanent basis, og de gav uttrykk for at de ikke ønsket å ta inn flere flyktninger. Enkelte land lot etterhvert ikke lenger båtflyktningene få midlertidig opphold. Singapore nektet å avlaste båter med flyktninger som ikke hadde garanti for et annet sted å bo innen 90 dager, og Thailand og Malaysia hadde som rutine å taue båtene som kom mot deres kyst, ut på havet igjen, der mange døde som en konsekvens.
De fleste flyktningene dro til USA, Canada, Australia og Frankrike. Noen av båtflyktningene ble plukket opp av norske skip utenfor Vietnams kyst, og valgte å komme til Norge etter å ha tilbrakt noen måneder i flyktningleir. De fleste kom til Norge som overføringsflyktninger fra FNs høykommissær for flyktninger.
Senere tid
Tallet på registrerte innvandringer av vietnamesiske statsborgere sank dramatisk fra over 1000 personer i 1989-1990, ned til et bunnivå på 120 personer i året i 1996. Etter årtusenskiftet steg tallet på innvandringer noe til rundt 300 i året. De siste årene har det vært langt flere vietnamesiske kvinner enn menn som har kommet til Norge. Kvinnene ligger i aldersgruppen 20-29 år og denne økningen henger nøye sammen med det forholdsvis store antallet vietnamesiske menn som gifter seg med kvinner bosatt i Vietnam.
Anibare-havna
Installasjoner ved havna inkluderer et havnebasseng der båter lagres, en båtrampe og lysmarkører, parkering for båthengere og veier til anlegget. Havnebassenget brukes også som et offentlig badested.
Vietnamesere i Norge
Bosetting
Vietnameserne som kom som flyktninger i perioden 1978-82 ble bosatt rundt i landet, og har i mindre grad enn andre innvandrergrupper trukket inn til Oslo. Det bor innvandrere fra Vietnam i 157 norske kommuner. Rundt 5200 norsk-vietnamesere – tilsvarende omtrent 27% – bor i Oslo, noe som er en nokså lav sentraliseringsgrad blant innvandrere. Det er også store grupper i Bergen, Kristiansand og Trondheim. Vietnamesere er den største innvandrergruppen i Kristiansand, og den tredje største i Bergen og Trondheim. Vietnameserne utgjør relativt størst andel av befolkningen i Moss, Rælingen og Askim.
Utdanning
Vietnamesisk kultur vektlegger utdanning, noe som kan bidra til å gi dem et forsprang sammenliknet med enkelte andre innvandrergrupper. De er også blant de innvandrergruppene som har en forholdsvis lang botid i Norge.
Selv om det blant førstegenerasjonsinnvandrerne i alderen 30-44 år er relativt lav utdannelse, tar førstegenerasjonsinnvandrere i alderen 19-24 år, og etterkommerne, i mye større grad høyere utdannelse. En 2006 rapport viste at 88 prosent av vietnamesere fullfører videregående skole, den samme andelen som etniske nordmenn. En karakterundersøkelse utført i 2006 viste også at når de ti største ikke-vestlige innvandrergruppene ble rangert etter karakterer fra videregående skole, kom vietnameserne best ut med sammenliknbare karakterer som majoritetsbefolkningen.
En undersøkelse fra 2006 viste at vietnamesere i Norge var den etniske gruppen med fjerde størst andel som fullfører en bachelorgrad (etter indere, kinesere og nordmenn), og den etniske gruppen med tredje størst andel som fullfører en mastergrad (etter iranere og kinesere). Det er særlig ved høyere utdanning at vietnameserne gjør det bra, da det er 10 prosent større sannsynlighet for at personer med bakgrunn fra Vietnam fullfører høyere utdanning enn personer med bakgrunn fra Norge.
Økonomi
60 prosent av vietnameserne var sysselsatt per 4 kvartal 2005. Dette er over en dobling fra 15 år tidligere, da vietnamesere kun hadde en sysselsetting på under 30 prosent. Det er ventet at tallene for inntekt og sysselsetting vil bli forbedret ytterligere i framtiden da mange etterkommere tar en høyere utdannelse enn sine foreldre. For gruppen har det vært en stadig økende sysselsetting og lavere ledighet gjennom hele 1990-tallet og på 2000-tallet.
Politikk
Vietnamesere i Norge er stort sett ikke aktive i landets politikk. I desember 2006 var det bare én vietnameser i et kommunestyre i Norge. Ved kommune- og fylkestingsvalget i 2003, var det bare 30 prosent valgdeltakelse blant nordmenn med innvandrerbakgrunn fra Vietnam. Det er en mye mindre andel enn ellers i befolkningen, og enn blant andre innvandrergrupper. Tall fra en rapport fra Statistisk sentralbyrå utgitt i 2007, rapporterte at vietnameserne var den eneste landgruppen med synkende valgdeltagelse ved alle stortingsvalgene SSB hadde tall for. Den samme trenden fantes også for kommunevalget. Disse tallene er i sterk kontrast til midt på 1990-tallet da vietnameserne var en av de gruppene med høyest valgdeltakelse. Dette skiftet på slutten av 1990-tallet og vietnameserne har siden vært en av gruppene med lavest valgdeltakelse. Det har blitt pekt ut at det er viktig å skille mellom aldersgruppene. Mens eldre norsk-vietnamesere i aldersgruppen 40-59 år hadde en relativt høy valgdeltagelse på 51 prosent – sammenlignet med 44 prosent for ikke-vestlige innvandrergrupper i samme alder – er valgdeltagelsen blant yngre norsk-vietnamesere mye lavere, på 17 prosent (18-25 år) og 22 prosent (19-39 år).
Professor i statsvitenskap, Tor Bjørklund, antydet en forklaring på fenomenet med at mange av norsk-vietnameserne har bakgrunn som politisk flyktning. Han mente at det å være politisk flyktning kan bidra til at man oppfatter politikk som noe konfliktfylt og vanskelig, som man derfor vil holde seg vekk fra. Men det kan også føre til økt politisk deltakelse. Han mente dessuten at utdannelse er høyt prioritert i det norsk-vietnamesiske miljøet, og at det bidrar til at man velger vekk politikken
Forhold til hjemlandet
Som et resultat av at de fleste vietnamesere kom til Norge som politiske flyktninger eller som krigsflyktninger på rømmen fra det kommunistiske Vietnam, er de vanligvis kritiske til den sittende vietnamesiske regjeringen. Å flykte fra landet ble sett på som landsforræderi av den vietnamesiske regjeringen på 1970- og 1980-tallet. I det siste derimot, har trenden snudd, og regjeringen ser på vietnameserne i utlandet som viktige brikker i landets raskt voksende økonomi. De ønsker at vietnamesere bosatt i utlandet bringer kapital og kunnskap lært i Vesten til Vietnam. Regjeringen satte i gang tiltak for å gjøre det lettere for vietnamesere bosatt i Vesten å drive forretningsvirksomhet i Vietnam. Til tross for dette, er det fortsatt noen som klager på diskriminering fra offentlige tjenestemenn.
Vietnameserne i Norge er en av innvandrergruppene som oftest sender penger hjem til sine familier og slektninger i hjemlandet. Over 60 prosent av de som kom til Norge som voksne meldte at de regelmessig sender penger hjem til familier. Av vietnamesere født og/eller oppvokst i Norge, meldte 40 prosent at de regelmessig sendte penger til familier i Vietnam. Vietnamesere som kom til Norge som voksne sender mer og mer penger til hjemlandet jo lengre de har vært i sitt nye land.
Ekteskapsmønster
Vietnamesere i Norge finner seg som oftest en ektepartner med samme landsbakgrunn. Menn har en større tendens enn kvinner til å gifte seg med personer bosatt i Vietnam. 55 prosent av norsk-vietnamesiske kvinner giftet seg med en person av utenlandsk – hovedsakelig vietnamesisk – bakgrunn, allerede bosatt i Norge, mens 35 prosent av mennene gjorde det samme. Hele 64 prosent av de vietnamesiske mennene giftet seg med en kvinne bosatt i utlandet, der det store flertallet av hustruene kom fra Vietnam. Det er forholdsvis mange flere kvinner enn menn som finner seg en ektefelle uten innvandrerbakgrunn (11 prosent mot 1 prosent). Ved inngangen til 2006 var det 1056 barn av en norskfødt og en vietnamesiskfødt forelder. Antallet og andelen av norsk-vietnamesere som henter ektefelle i utlandet er trolig synkende, da det hovedsakelig er førstegenerasjonsinnvandrere som henter ektefelle i hjemlandet.
Utfordringer
Selv om de blir sett på som en av de bedre integrerte ikke-vestlige innvandrergruppene i landet, gjenstår det fortsatt klare utfordringer for det vietnamesiske miljøet i Norge. En rapport fra 2002, fortalte at 3,2 prosent av vietnamesere i Norge har blitt dømt for kriminalitet, sammenliknet med 1,35 prosent av etniske nordmenn. En sosialantropolog som studerte det vietnamesiske miljøet i Norge mente å kunne se et «enten-eller»-fenomen blant vietnameserne og sa at de som ikke lykkes i skolen faller ut og blir utsatt for kriminelle miljøer. En bedre forståelse mellom foreldrene og ungdommene som faller fra har blitt etterlyst. Relativt svake norskkunnskaper og dårlig ordforråd har også blitt analysert som viktige gjenværende utfordringer for det vietnamesiske miljøet.
Psykiske plager
Mange av vietnameserne, hovedsakelig førstegenerasjonsinnvandrerne, har opplevd traumer under og etter vietnamkrigen. En undersøkelse utgitt i 1999, utført på 148 uselekterte vietnamesiske flyktninger inntil tre år etter ankomst til Norge, fant ut at de i stor grad hadde vært utsatt for krigsopplevelser. 62 prosent av de spurte hadde vært vitne til bombing, branner, skyting, mens 48 prosent hadde sett mennesker blitt såret eller drept. Én av fire hadde opplevd livstruende situasjoner eller var selv blitt skadet i krigen. Én av ti spurte hadde sittet i «omskoleringsleirer» etter krigen. Disse omskoleringsleirene har av senere fanger blitt beskrevet som rene konsentrasjonsleirer. Fangene i leirene rapporterte om umenneskelige forhold i disse leirene hvor de satt på ubestemt tid og var offer for ekstreme straffemetoder.
Traumene påvirket flyktningenes psykiske helse negativt selv 7 år etter at krigen var avsluttet. Etter tre år i Norge, var det ingen endring på symptombelastningen. Én av fire hadde en psykisk lidelse. Depresjon var den største diagnosegruppen, og 18 prosent hadde klinisk depresjon. Psykisk lidelse i Norge var knyttet opp mot tidligere traumer i Vietnam, i tillegg til fortsatt atskillelse fra nær familie og fravær av betroelsespartner under flukten fra landet. Hver tredje person rapporterte posttraumatiske plager, og én av ti fikk diagnosen posttraumatisk stresslidelse.
Når de samme båtflyktningene ble undersøkt 22 år etter den første undersøkelsen oppgav de fortsatt et høyere nivå av psykologisk stress enn norske voksne. Men selv med mer stress klarer de seg godt og de har høyere arbeidsdeltakelse enn nordmenn i samme alder. Den selvrapporterte psykiske helsen hos deres barn født i Norge er signifikant bedre enn hos deres norske jevnaldrende, ifølge doktoravhandlingen fra Aina Basilier Vaage i 2010.
Praktkorsmåler
Praktkorsmåler (Rheumaptera hastata) er en sommerfugl i gruppen av de egentlige målere (Geometridae). Denne elegante måleren finnes over det meste av Norge, men ser ut til å mangle i noen områder på Vestlandet.
Utseende
En middelsstor (vingespenn 27 – 32 mm), slank, svart og hvit måler. Den ligner myrkorsmåler (Rheumaptera subhastata), men kan skilles fra denne på at den er større og på at vingenes grunnfarge er svart, ikke mørkebrun. Brystet er lysgrått med fire svarte flekker, bakkroppen mest svart. Begge vingepar har to svarte og to hvite bånd, men disse går delvis over i hverandre. Et karakteristisk trekk er at forvingen nesten alltid har en hvit, korsformet tegning omtrent midt på nær ytterkanten. denne henger sammen med det hvite båndet innenfor. Vingefrynsene er vekselvis svarte og hvite, de svarte feltene er bredest. Larven er svært mørk, nesten svart, med lyse flekker langs sidene. den har korte, oppstående, lyse børster.
Utbredelse
Arten finnes over det meste av den palearktiske sone og Nord-Amerika. I Norge er den funnet over det meste av landet, men det er få funn fra Vestlandet.
Cape Evans
Cape Evans er en berglendt odde på Rossøya som danner nordre side av innløpet til Erebus Bay i McMurdo-sundet i Antarktis. Den ble oppdaget på Discovery-ekspedisjonen 1901–1904 under ledelse av Robert F. Scott, som kalte den Skuary. Scotts andre ekspedisjon, Terra Nova-ekspedisjonen 1910–1913, bygde sin hovedbase her og omdøpte odden Cape Evans etter løytnant Edward Evans, nestkommandrende på ekspedisjonen.
Cape Evans er et viktig historisk minne om tidlig menneskelig aktivitet i Antarktis og et symbol på den heroiske tidsalder for antarktiske utforskninger. Området ble i 1997 utpekt til spesielt verneområde (ASPA nr. 155). Siden 1972 har Scotts hytte og et kors til minne om tre omkomne på Endurance-ekspedisjonen vært oppført på listen over historiske steder og kulturminner i Antarktis.
Frysjafossen
Frysjafossen er på grunn av flere misforståelser blitt brukt som navn på to av de øverste vannfallene i Akerselva. I flere sammenhenger har media brukt navnet om Brekkefossen. Forklaringen kan ligge i at denne fossen er meget nær nabo til Aktivitetshuset 33 Frysja. I andre sammenhenger er navnet brukt om fallet ovenfor, Grønvoldsterskelen, som også kalles Kjelsåsfallet. I dette tilfelle kan navnebruken skyldes at fallet ligger nær til kunstnernes Frysja senter.
I en liste fra 1856 over Akerselvas 20 fall, står denne fossen, «fald nr. 1», oppført med et fall på «9 fot». Kjelsås Bruk var en spiker- og ståltrådfabrikk med kraftstasjon som hadde vanninntak ved «Frysjafossen» mellom 1855 og 1884.
World Organization of the Scout Movement
World Organization of the Scout Movement (WOSM) er en NGO-organisasjon som består av flertallet av nasjonale speiderforbund. WOSM har 28 millioner medlemmer og ble stiftet i 1920 som verdensorganisasjon for speiderguttbevegelsen. I dag har WOSM sitt sete i Genève i Sveits, og tillater medlemmer av begge kjønn. Organisasjonen er et motstykke til World Association of Girl Guides and Girl Scouts (WAGGGS), den opprinnelige verdensorganisasjonen for jentespeidere.
Frysjafossen
I 2020 åpnet en fisketrapp for å hjelpe laks og annen gytende fisk opp fossen.
World Organization of the Scout Movement
WOSMs erklærte mål er å bidra til unge menneskers utdanning gjennom et verdibasert system bygget på speiderløftet og speiderloven. På denne måten ønsker WOSM å bidra til en bedre verden der mennesker, som individer, kan spille en konstruktiv rolle i samfunnet. WOSM er delt inn i ulike regioner styres av en verdenskonferanse, en verdenskomité og et verdenskontor.
Verdensspeiderkonferansen
Under verdenskonferansen blir de nasjonale forbundene enige om felles satsinger og om grunnleggende samordning mellom medlemsforbundene.
Verdensspeiderkomiteen
World Scout Committee er Verdenspeiderkonferansens utøvende organ og består av valgte frivillige. Verdensspeiderkomiteen representerer Verdenspeiderkonferansen mellom møtene som avholdes hvert tredje år. Medlemmene i Verdensspeiderkomiteen velges av Verdenspeiderkonferansen for tre år med mulighet for gjenvalg én gang. Medlemmene velges uten hensyn til deres nasjonalitet.
Bronseulven
Bronseulven er det eneste hederstegn som utdeles av WOSM, den utdeles av Verdensspeiderkomiteen for særlig innsats for verdensspeidingen. Den ble første gang tildelt Robert Baden-Powell i Stockholm i 1935.
Verdensspeiderkontoret
World Scout Office er sekretariatet som utfører Verdensspedierkonferansen og Verdensspeiderkomiteens direktiver. Verdensspeiderkontoret styres av en generalsekretær med en liten stab. Staben hjelper medlemsforbundene med å forbedre og utvide speidingen gjennom å trene profesjonelle og frivillige, hjelpe til med finansiering, forbedring av strukturer og prosedyrer, og bistå med å skaffe speidingen nødvendige ressurser nasjonalt.
De ansatte bidrar også til å arrangere globale hendelser som Verdensjamboreen, støtter regionale arrangementer, og fungere som et bindeledd mellom speiderbevegelsen og andre internasjonale organisasjoner.
Verdensspeiderkontoret har sitt hovedkvarter i Genève i Sveits, og har seks regionale kontorer spredt over hele verden:
WOSM samarbeider med Kandersteg International Scout Center i Kandersteg i Sveits. Det drives som et eget non-profitt selskap. Verdensjamboreer avholdes omtrent hvert fjerde år med støtte fra WOSM, men også medlemmer av WAGGGS inviteres. WOSM organiserer også World Scout Moot, en jamboree for speidere mellom 17-26 år, samt World Scout Indaba, en samling for speiderledere. World Scout Foundation er et fond som drives av et eget styre og finansieres gjennom donasjoner for utviklingen av speiderprogram i verden.
WOSM er en uavhengig organisasjon som representerer speiderbevegelsen i FN. Både WOSM og WAGGGS har generell rådgivende status i FNs økonomiske og sosiale råd.
Publikasjoner
WOSM har utgitt en rekke publikasjoner, blant annet:
Gluten
Gluten er en blanding av de to proteinene gliadin og glutenin. Gluten gjør det mulig for gjærbakst å heve seg fordi gluten danner et nettverk av små vegger som holder gass og vanndamp innesperret i deigen. Gluten fungerer også som bindemiddel i deigen og gjør den lettere å jobbe med.
Gluten finnes i kornsortene hvete, bygg, rug, spelt, emmer, enkorn, og i noen andre plantearter i grasfamilien. Havre er i utgangspunktet glutenfritt, men kan bli forurenset gjennom landbruksproduksjonen som ved såing eller senere i produksjonsprosessen. Mel av mais, ris, hirse, teff og bokhvete inneholder ikke gluten.
Ekstrahering
Gluten kan bli adskilt fra mel ved utvasking. Ved å lage en deig av mel og vann som så skylles og eltes i nytt vann inntil skyllevannet blir farveløst, vil stivelsen bli vasket ut av melet. Skyllevannet inneholder stivelse som kan kokes til en geleaktig lim. Gluten er den gummilignenede massen som blir tilbake etter at man har skyllet ut stivelsen fra melet.
Allergiske reaksjoner
Enkelte personer kan ha allergiske reaksjoner ved kontakt med gluten. Man kan få allergiske reaksjoner uten å være allergisk mot gluten.
Cøliaki
Mennesker med tarmsykdommen cøliaki kan ikke spise gluten ettersom tarmtottene ødelegges av peptider (proteinrester). Nyere forskning viser også at peptider fra gluten kan tas opp i blodet og gi plager hos enkelte disponerte personer.
Proteinintoleranse
Forskning gjort av blant andre Karl Ludvig Reichelt har antydet at proteinintoleranse som følge av intoleranse for gluten og kasein kan være relatert til en rekke lidelser som ADHD, epilepsi, dysleksi, lærevansker, angst, depresjoner, schizofreni og tarmproblemer. Senere forskning har tilbakevist at dette er tilfellet for autisme.
Ord som kan bety at maten inneholder gluten
Matvarer og ingredienser som inneholder klart målbare mengder gluten:
Ingredienser som kan være problematiske for svært følsomme personer:
Noen mennesker er imidlertid ekstremt følsomme, slik at disse ingrediensene kan være mulige problemer de bør være oppmerksomme på:
Verdensmesterskapet i aking
Verdensmesterskapet i aking har blitt holdt hvert år av Det internasjonale akeforbundet (FIL) siden 1955 (utenom år med vinter-OL). Verdensmesterskapet er for aking på kunstis, lik mesterskapene i vinter-OL. Norge har holdt mesterskapet to ganger, i Oslo i 1955, og i Lillehammer i 1995.
Medaljetabell
Oppdatert etter VM i aking 2019.
Mantidae
Mantidae er en gruppe (familie) av insekter som tilhører ordenen knelere. Denne familien omfatter ca. 80 % av alle knelerartene.
Beskrivelse
Små til store, langstrakte knelere, oftest grønne eller brunlige. Hodet er kort og bredt, trekantet sett forfra, med utstående, mer eller mindre runde fasettøyne. Antennene er tynne, trådformede og middels lange. Hannene har nesten alltid velutviklede vinger, hunnene er ofte kortvingede. Forvingen er smal og hornaktig med et tett årenett, bakvingen er stor, tynn og membranøs, og holdes sammenfoldet under forvingen. Den kan ha sterke farger eller øyeflekker. Pronotum er vanligvis mye lengre enn bredt, forkroppen (prothorax) sterkt forlenget. Frambeina er ganske lange, særlig er de svært bevegelige hoftene (coxae) påfallende lange og slanke, gjerne omtrent like lange som forlåret (profemur). Dette er temmelig kraftig, noe oppsvulmet, med kraftige pigger på undersiden i den ytre halvdelen. Forleggen har pigger på undersiden og en lang, spiss, krum endetorn. Mellom- og bakbeina er lange og slanke. Haletrådene (cerci) er tynne og består av tallrike ledd.
Atferd
Mantidae er rovdyr som særlig finnes i busker, på blomsterenger og gresskledte områder. De sitter stille i vegetasjonen og venter på at et insekt eller et annet potensielt byttedyr skal passere innen rekkevidde. Når dette skjer, griper kneleren byttet mellom leggen og låret på forbeinet. Dette skjer med en meget rask bevegelse, godt hjulpet av de lange og bevegelige forhoftene (procoxae). Disse knelerne kan ta byttedyr som er større enn dem selv. Nyffeler et al. (2017) viser i en ny studie, publisert i Wilson Journal of Ornithology, at knelere (Mantidae) utgjør en betydelig predator for kolibrier (Trochilidae).
Det er særlig innen denne familien at seksuell kannibalisme er blitt observert, det vil si at hunnen spiser hannen under paringen. Dette hemmer imidlertid ikke hannens paringsatferd, siden den er styrt av ganglier (nervesentre) i bakkroppen, det siste som eventuelt blir spist.
Utbredelse
Familien er utbredt i alle verdensdeler, men i Europa mangler den i de nordligste delene. Arten Mantis religiosa er utbredt så langt nord som det sørlige Tyskland.
Systematisk inndeling / europeiske arter
I noen klassifikasjoner blir familiene Acanthopidae, Iridopterygidae, Liturgusidae, Sibyllidae, Tarachodidae, Thespidae og Toxoderidae også regnet som undergrupper av Mantidae.
Nærmere deg, min Gud
«Nærmere deg, min Gud» (orig. «Nearer, My God, to Thee») er en britisk salme skrevet av Sarah F. Adams i 1840. Den ble publisert i Hymns and Anthems i 1841 som salme nummer 13. Før siste verdenskrig var sangen blitt oversatt til 140 språk. Teksten er løselig basert på Første mosebok 28, 11-19, historien om Jakobs drøm.
Melodien ble skrevet av Lowell Mason i 1856 (F-dur, 4/4).
Etter sigende var «Nearer, My God, to Thee» den siste melodien bandet på «Titanic» fremførte før skipet sank.
Elevine Heede laget en norsk oversettelse av salmen i 1876 for Børnenes Søndagsblad. Senere laget Gustav Jensen en oversettelse i 1915 som kom med i Landstads reviderte salmebok i 1924. Salmen blir ofte fremført under begravelser.
Øystein Dolmens versjon
I 2012 sang Øystein Dolmen salmen for Elvira Nikolaisen på TV-programmet Hver gang vi møtes. Den ble utgitt på EP-en «Hver gang vi møtes -Elvira Nikolaisens dag» 2. mars 2012.
Castruccio Castracani
Castruccio Castracani degli Antelminelli (også skrevet Interminelli og Interminegli; født 29. mars 1281 i Lucca, død 3. september 1328) var en italiensk senmiddelaldersk condottiere, som gjennom politisk og militær kløkt ble hertug av Lucca, og etablerte byen som en av de fremste statene i Toscana. Han spilte også en sentral rolle under Italia-felttoget og keiserkroningen til keiser Ludvig IV.
Tro
Tro eller tru kan vise til:
Córdoba (provins)
Provincia de Córdoba kan vise til:
Jasmine You
Yuuichi Kageyama (影山勇一), aka Jasmine You (茉莉花勇; født 8. mars 1979, død 9. august 2009) var bassist i den japanske gruppa Versailles. Han spilte tidligere for Jakura, hvor han gikk under navnet Yuu (勇). I 2006, tre år etter at Jakura ble oppløst, ble han med i HIZAKI grace project, hvor han deltok ved siden av Versailles sine aktiviteter. I 2007 hadde han også en rolle i rockemusikalen «Node of Scherzo».
Jasmine You var kjent for å opptre eksentrisk, og hans soloer på scenen bestod av trylleshow istedenfor musikk. Etter at han begynte i Versailles, tok han ofte på seg rollen som utlending i intervjuer o.l, hvor han snakket japansk med en tilgjort aksent.
Den 9. august 2009 ble det lagt ut en beskjed på Versailles hjemmeside hvor det ble oppgitt at Jasmine You samme morgen hadde gått bort etter kort tids sykdom.
Cesare Chiogna
Cesare Chiogna var en sveitsisk kombinertløper og alpinist.
I tillegg gjorde han det godt i en lokal konkurranse i St. Moritz, der de konkurrerte i å oppnå raskest til på en «stående kilometer» ned en bakke i fjellet, der største fall var 37°. Han oppnådde hele 131,76 km/t.
På sangens vinger
På sangens vinger er det femte studioalbumet av Øystein Sunde, utgitt 27. september 1976. Albumet solgte omtrent 25 000 eksemplarer i 1976/1977. Dette resulterte i trofeer som sølv- og gullplate. I 2015 hadde totalsalget nådd omtrent 40 000 eksemplarer. Albumet lå seks usammenhengende uker på VG-lista fra uke 6/1977 til uke 15/1977, med 13.-plass som beste plassering.
Det var Ole Paus som ga Sunde ideen om å kalle albumet På sangens vinger. Øystein Sunde hadde opprinnelig tenkt å kalle albumet Sommer i lynol.
Albumet ble reutgitt i 2012 på CD og vinyl i forbindelse med samleboksene Sundes 5 første og Puslespill, og da ble spor 5 på originalutgivelsen («Blues for en god venn») fjernet fra CD-utgaven.
Sporliste
Side 1:
Side 2:
Canyon
En canyon er et stort gjel med steile sider som er oppstått ved at en elv har gravd seg ned gjennom hard berggrunn.
Verdens mest kjente canyon er Grand Canyon i USA, men det finnes langt dypere og lengre canyoner i Kina, Nepal og Peru. I Norge er det flere mellomstore canyoner, hvorav Sautso ved Alta er den mest kjente. Den er ca. 400–425 meter dyp og 7,5 km lang og ligger øverst i Altaelva i Finnmark. En annen kjent norsk canyon er Jutulhogget, 100–240 meter dyp og 2,5 km lang. Den går fra Østerdalen til Rendalen og stammer fra slutten av siste istid. Hellemojuvet ved Tysfjorden i Nordland er også kjent. Den er formet av Hellemoelva.
Gjel
Et gjel er en trang dal med bratte sider, som er oppstått ved at en elv har gravd seg ned i fast fjell.
Ettersom et gjel dannes i fast berggrunn så vil erosjonen bare foregå i elvebunnen. Dette i motsetning til en V-dal eller en ravine, hvor løsmateriale fra sidene vil rase ned mot bunnen etter hvert som elva graver seg dypere.
Et stort gjel kalles gjerne en canyon mens et dypt gjel kalles et juv.
Kjell Alrich Schumann
Schumann ble i mars 2006 dømt til 16 års forvaring for å ha deltatt i NOKAS-ranet. I ankesaken for Gulating lagmannsrett ble Schumanns straff redusert til 13 års fengsel. Etter anke til Høyesterett ble straffen omgjort til 16 års forvaring.
Gjel
Kjente eller severdige gjel i Norge:
Kjell Alrich Schumann
Meddømte Lars-Erik Andersen utpekte Schumann som ransmannen som drepte politimannen Arne Sigve Klungland med en AK 4. Den 27. september 2006 tilsto Schumann at det var han som drepte Klungland. Han ble ikke tiltalt eller dømt for dette punktet, men det ble vektlagt i straffeutmålingen for Høyesterett.
Schumann begjærte seg prøveløslatt i desember 2012, noe Sør-Trøndelag tingrett innvilget i desember 2013. Påtalemyndigheten anket imidlertid, og i juni 2014 ble prøveløslatelsen avslått av Eidsivating lagmannsrett. Retten mente at overgangen fra restriktiv soning til prøveløslatelse var for stor. Han ble senere overført til åpen soning. I oktober 2014 ble det kjent at han hadde fått innvilget prøveløslatelse. Schumanns prøvetid var på fem år og han måtte overholde en rekke vilkår. De fleste vilkårene ble fjernet av Sør-Østerdal tingrett i juli 2016. Det eneste vilkåret som gjenstod var at han ikke fikk kontakte noen av de andre NOKAS-dømte eller personer som tilhører et kriminelt miljø.
Schumann søkte i 2016 om gjeldsordning da han mener han ikke vil klare å betale erstatningen han ble idømt, men dette ble avslått av Eidsivating lagmannsrett i september 2016.
I juli 2019 tok påtalemyndigheten ut tiltale mot Schumann med påstand om at retten forlenger prøveløslatelsen med tre år. Påtalemyndighetens begrunnelse var at Schumann skal ha brutt vilkårene retten satt da han ble prøveløslatt. Schumanns forsvarer mente det ikke var grunnlag for en slik forlengelse. Påtalemyndigheten fikk ikke medhold og dermed var Schumann en fri mann fra september 2019.
Han er har blitt omtalt som «Skyggen» i media, fordi han ofte skiftet utseende.
San Bautista
San Bautista er største by i kommunen San Bautista i Canelones-departementet i det sørlige Uruguay. Byen har 1 973 innbyggere.
Byen er hovedstad (spansk: cabecera eller alcaldía) i kommunen San Bautista.
Historie
Byen ble grunnlagt i 1879 av Bautista Mourat.
Befolkning
San Bautista har 1 973 innbyggere (beregning 2011).
Kilde:
Kommune
Byens ordfører (alcalde) er Omar Negri (2010-2015).
Transport
Ruta 6 forbinder San Bautista med Montevideo og Rivera.
Born This Way
Born This Way er et musikkalbum med Lady Gaga utgitt den 23. mai 2011. Det er oppfølgeren til albumet The Fame Monster fra 2009. Den siste delen av albumet ble innspilt i Livingroom Studios i Norge i februar 2011.
Andrej Zjdanov
Andrej Aleksandrovitsj Zjdanov (Андрей Александрович Жданов, født i Mariupol i Keiserriket Russland, død 31. august 1948 i Moskva) var en sovjetisk politiker. Han var fra og med 1939 medlem av kommunistpartiets politibyrå og under den andre verdenskrig general og medlem av Leningradfrontens militærråd. Fra og med 1944 var han sekretær i sentralkomiteen med ansvar for ideologiske spørsmål, hvor han gjennomførte en ekstrem antivestlig linje innenfor sovjetisk kulturliv og vitenskap, kjent som zjdanovismen.
I 1946 utløste han forfølgelsesbølgen mot flere sovjetiske forfattere, vitenskapsmenn og komponister. Siden 1934 frontet han kravet om sosialistisk realisme i den sovjetiske litteraturen. Zjdanov var en av Stalins mest betrodde menn og ble ansett som en mulig «tronarving» etter sistnevnte.
Bakgrunn
Zjdanov mistet tidlig sin far, en folkeskoleinspektør, og hans skolegang var derfor mangelfull. Han gikk i 3. til 7. klasse i realskolen i Tver, tilbragte et halvt år på landbruksskolen i Moskva og fire måneder på underoffiserskole i Tbilisi, hvor man gav ham bevis på en ikke avsluttet mellomskoleutdannelse.
Militær
I 1915 ble han medlem av det bolsjevikpartiet. I 1916 ble han innkalt til den russiske hær. Fra 1917, mens han var sersjant i 136. infanteriregiment, deltok han aktivt i oktoberrevolusjonen og den revolusjonære bevegelse. Hans lederevner og agitasjonstalent førte til at han ble formann for det revolusjonære soldatråd.
Politikk
Fra januar 1918 var han kretssekretær for bøndene i Sjadrinsk. Fra 1918 til 1920 var han politagitator i Den røde armé og samtidig redaktør av bladet Tverskaja Pravda. Fra 1925 var han kandidatmedlem og fra 1930 fullt medlem av kommunistpartiets sentralkomité. I 1935 ble han kandidatmedlem og fra 1939 medlem av kommunistpartiets politbyrå.
Som krets- og bysekretær for partiorganisasjonen i Leningrad var han som etterfølger for den myrdede Sergej Kirov – kjent som en radikal og nådesløs «utrenser». Han var samtidig en sterk tilhenger av sosialistisk realisme i kunsten.
I juni 1940 ble Zjdanov sendt til Estland for å overvåke etableringen av Den estiske sosialistiske sovjetrepublikk og dens innlemmelse i Sovjetunionen.
Under annen verdenskrig ledet Zjdanov forsvaret av Leningrad. Etter at våpenstillstanden i Moskva mellom Finland og Sovjetunionen var blitt underskrevet den 4. september 1944, var Zjdanov leder av den allierte kontrolkommisjon i Finland inntil fredsavtalen i Paris i 1947.
I 1946 ble Zjdanov satt til å styre Sovjetunionens kulturpolitikk av Josef Stalin. Hans første handling (i desember 1946) var å sensurere russiske forfattere som Anna Akhmatova, Boris Pasternak og Mikhail Zosjtsjenko (Zjdanovdoktrinen).
I 1947 bygde han opp Kominform, som skulle ha til oppgave å koordinere de kommunistiske partier i Europa. I februar 1948 innledet han utrenskninger innenfor musikkområdet, alminnelig kjent som kampen mot formalisme. Dmitrij Sjostakovitsj, Sergej Prokofjev, Aram Khatjaturian og mange andre komponister ble rammet av disse tiltakene.
Han døde i Moskva i 1948 av hjerteinfarkt. Nikita Khrusjtsjov skrev i sine erindringer at Zjdanov ikke kunne styre sin drikking. Montefiore og andre hevder at Stalin selv var ansvarlig for Zjdanovs død, og peker på Zjdanovs feilslåtte forsøk på å gjennomføre en kommunistisk maktovertagelse i Finland som en årsak. Stalin hadde talt om Zjdanov som en etterfølger, men Zjdanovs dårlige helbred gav hans rivaler, Lavrentij Berija og Georgij Malenkov, en mulighet for å underminere hans stilling.
Hans sønn, Jurij (1919-2006), giftet seg med Stalins datter, Svetlana Allilujeva, i 1949. Ekteskapet varte bare en kort tid, og ble oppløst ved skilsmisse i 1950. De fikk en datter, Ekaterina.
Han var en av de hovedanklagede under den amerikanske kongress' undersøkelser i Kersten Committee i 1953.
Ideologi
Inntil slutten av 1950-årene definerte Zjdanovdoktrinen retningslinjene for kulturell produksjon i Sovjetunionen. Det var Zjdanovs hensikt å skape en ny filosofi for kunst i hele verden. Hans metode reduserte hele det kulturelle område til et enkelt vitenskapelig skjema hvor et gitt symbol svarte til en enkel moralsk verdi. Roland Barthes oppsummerte kjernen i doktrinen på denne måte: «Vin er objektivt godt ... kunstneren beskjeftiger seg med det gode i vin, ikke med vinen i seg selv.» Ut over dette forsøkte Zjdanov og hans medarbeidere å fjerne utenlandsk påvirkning fra den sovjetiske kunst, og proklamerte at «ukorrekt kunst» var et ideologisk avvik.
Etter Zjdanovs død var det i 1950-årene en kreativ eksplosjon i sovjetisk kunst – abstrakt og figurativ.
Byen Zjdanov
Hans fødeby, Mariupol, ble omdøpt til Zjdanov etter ordre fra Stalin i 1948, og et monument over Zhdanov ble oppført på byens sentrale plass til hans ære. I 1989 ble navnet ført tilbake til Mariupol, og monumentet ble tatt ned i 1990.
Bagni di Lucca
Bagni di Lucca (tidligere Bagno a Corsena) er en landsby og kommune i provinsen Lucca i den italienske regionen Toscana. Den har 5 751 innbyggere (2021).
Den russiske adelsmannen Nikolaj Demidoff finansierte byggingen av et sykehus her, som åpnet i 1826.
I Serchio-dalen nedenfor Ponte a Serraglio ligger broen Ponte della Maddalena fra ca. 1100.
Ville Valo
Ville Hermanni Valo (født 22. november 1976) er en finsk vokalist og låtskriver for det finske rockebandet HIM.
Tidlig liv
Ville Hermanni Valo ble født i en trehusbebyggelse i Helsingfors kalt Vallgård, der han bodde sammen med sin bror Jesse, sin finske far Kari, og sin ungarske mor Anita. Faren eide en «sex-shop», hvor Ville jobbet i ungdommen. Han arvet sin musikkinteresse fra sine foreldre, og han ble raskt introdusert for både bongotrommer og rock'n'roll. Foreldrene hans fikk ham til å lytte til populære sangere fra Finland som Tapio Rautavaara og Rauli Badding Somerjoki, mens hans eldre kusine fikk ham interessert hardrock-band som Kiss, Black Sabbath og Iron Maiden. Han likte mest reggae, tidlig blues og country som Johnny Cash og Roy Orbison, og Neil Young. Valo flyttet hjemmefra da han var 18 år gammel.
Heartagram
Dagen etter sin 20-års bursdag designet Ville et pentagram som fikk navnet «heartagram». Ville sier Heartagram står for selve Bandet HIM, og er et symbol på den perfekte balansen mellom kjærlighet og død (et slags Yin og Yang-pentagram). Ville har også gått med på å låne Heartogrammet til sin gode venn Bam Margera, så nå deler de på det kjente ikonet. Ringen rundt heartagram kom ikke før albumet Love Metal.
Andreas Galtvik
Galtvik påtok seg en rekke tillitsverv. Han var styremedlem i Frosta sparebank 1880–1882 og 1886–1934, og satt som formann i 1886 og 1890–1919. Han var med på å etablere Frosta Dampskibsselskap i 1898, og satt som formann i direksjonen frem til 1910. Videre var han formann i fiskeristyret for Stjør- og Verdal fra 1894 og formann i Indtrøndelagens og Namdalens folkevæbningssamlag 1896–1899.
Han var medlem av Frosta herredsstyre 1886–1925 og ordfører 1898–1913, 1916–1919 og 1922–1925. Venstre mistet flertallet i herredsstyret under målstriden tidlig på 1900-tallet, men Galtvik beholdt ordførervervet.
Galtvik var innvalgt på Stortinget fra Nordre Trondhjems amt 1900–1906, varamann for stortingsmann Bernhard Øverland fra Stjørdalen krets i Nordre Trondhjems amt 1907–1909 samt fast innvalgt fra Stjørdalen krets 1910–1921. Galtvik var medlem av Stortingets landbrukskomité og Stortingets justiskomité før han satt i Stortingets tollkomité 1910–1918, den siste perioden som nestformann. Han var også nestformann i den sammenslåtte Stortingets finans- og tollkomité 1919–1921.
Galtvik ble tildelt 7. juni-medaljen og Medaljen for borgerdåd.
Edera Cordiale
Edera Gentile-Cordiale (født 30. januar 1920, død 1993) var en italiensk friidrettsutøver som deltok i de olympiske leker 1948 i London og 1952 i Helsingfors.
Gentile vant en olympisk sølvmedalje i friidrett under Sommer-OL 1948 i London. Hun kom på andreplass i diskos for kvinner, bak Micheline Ostermeyer fra Frankrike.
Rahat
Rahat (arabisk: ; hebraisk: ) er en by i Sørdistriktet i Israel. Ifølge Israels statistiske sentralbyrå (CBS) bodde det totalt 38 900 innbyggere i byen på slutten av 2005. Dette gjør byen til den største beduinbosetningen i Israel, og den eneste som har status som by.
Demografi
Ifølge CBS (pr. 2001) utgjorde arabere hele den etniske sammensetningen i byen, uten noen merkbar jødisk befolkning. Dette gjør byen til den største beduin-bosetningen i Israel.
Ifølge CBS var det 16 300 menn og 16 100 kvinner i byen. 65,2 % av innbyggerne var 19 år eller yngre, 15,8 % mellom 20 og 29, 12,0 % mellom 30 og 44, 4,7 % mellom 45 og 59, 0,9 % mellom 60 og 64 samt 1,4 eldre enn 65 år. Befolkningsveksten var i 2001 på 5,1 %.
Pino Suárez metrostasjon
Pino Suárez er en stasjon på Mexico bys metros Linje 1 og Linje 2. Den ligger i distriktet Cuauhtémoc, i den sørlige delen av byens historiske sentrum.
Stasjonens logo skal forestille en pyramide. Grunnen til dette er at pyramiden (som var dedikert til Ehécatl den astekiske vindguden) ble oppdaget under byggingen av stasjon. Overgangspassasjen mellom Linje 1 og Linje 2 er bygget rundt pyramidens alter.
Stasjonen er oppkalt etter José María Pino Suárez som var visepresident under Francisco I. Madero.
Pino Suárez stasjon er en svært trafikkert stasjon ettersom den binder sammen nettverkets to mest brukte linjer.
The Corrs
The Corrs er en folkrockgruppe fra Dundalk i grevskapet Louth i Irland. Gruppen ble dannet i 1990, og slo igjennom i forbindelse med filmen The Commitments i 1991. Gruppa består av tre søstre og en bror fra Corr-familien: Sharon Corr, Caroline Corr, Andrea Corr og Jim Corr.
Noen oppdrag
Medlemmene i gruppa har blitt utnevnt til Honorary Members av Order of the British Empire (MBE).
Tautrekking under sommer-OL
Tautrekking under sommer-OL. Tautrekking var olympisk øvelse i fem OL i årene 1900 til 1920. Opprinnelig var det klubblag som konkurrerte, hvilket førte til at et land kunne vinne flere medaljer. Dette skjedde i 1904 i St. Louis og 1908 i London, da henholdsvis USA og Storbritannia vant alle medaljene.
GamePro
GamePro var et amerikansk videospillmagasin som ble publisert hver måned. Magasinet ble etablert i Redwood City, California i 1989 av Pat Ferrell, hans svigerinne Leeanne McDermott og ektefellene Michael og Lynne Kavish. I tillegg til magasinet ble en nettside etablert i 1998. Magasinet hadde sine siste utgivelser i 2011, samme år ble nettsiden gamepro.com lagt ned.
Liste over orgelbyggere
Alfabetisk liste over kjente orgelbyggere. Tallene i parentes er personens levetid, eventuelt firmaets virketid.
Jacqueline Mazéas
Jacqueline Mazéas (født 10. oktober 1920, død 9. juli 2012) var en fransk friidrettsutøver som deltok i de olympiske leker 1948 i London.
Mazéas vant en olympisk bronsemedalje i friidrett under Sommer-OL 1948 i London. Hun kom på tredjeplass i diskos for kvinner, bak sin landsmann Micheline Ostermeyer og Edera Cordiale fra Italia.
Føn
Føn eller føhn er en spesielt varm, tørr vind som kommer ned fra en fjellkjede. Den oppstår når fuktig luft presses opp langs fjellkjeden, avgir det meste av fuktigheten som orografisk nedbør og kommer ned igjen på lesiden som tørr og relativt varm luft. Luft som har gjennomgått en slik prosess kan være 5 til 10 °C varmere.
Stigningen i temperatur oppstår både fordi fuktigheten i lufta som kondenseres til regn avgir varme til lufta, og fordi luft som beveger seg nedover blir varmere med økende trykk og tetthet.
Som tommelfingerregel synker temperaturen i fuktig luft med 0,5 °C pr. 100 meter stigning, mens tilsvarende for tørr luft er 1,0 °C (adiabatiske temperaturendringer). Dermed blir luften på lesiden varmere enn på nedbørsiden. Føneffekten er kraftigere jo høyere fjellkjeden er.
Norge
I Norge oppstår fønvind på Østlandet når nordvestlige eller vestlige vinder strømmer mot Sør-Norge, og nedbøren faller vest for vannskillet. Østlandet ligger i regnskyggen og fønvind oppstår. På Vestlandet oppstår fønvind i forbindelse med østlige eller sørøstlige vinder. Da kan det regne østafjells mens det er vindfullt, varmt og solrikt i vest. På steder som Sunndalsøra og Tafjord kan en da oppleve sommertemperaturer midtvinters. Værstasjonene i Tafjord og på Sunndalsøra har norske temperaturekorder for november, desember, januar og februar, og disse rekordene blir ofte satt i forbindelse med fønvind. I Nord-Norge kan fønvind oppstå ved Lyngsalpene eller ved grensefjellene mot Sverige.
Sharon Stone
Sharon Stone (født 10. mars 1958 i Meadville i Pennsylvania) er en amerikansk skuespiller og tidligere fotomodell. Hun er særlig kjent for sin rolle som «Catherine Tramell» i filmen Basic Instinct, i 1996 ble hun Oscar-nominert i kategorien beste kvinnelige hovedrolle som «Ginger McKenna/Rothstein» i filmen Casino. Hun har fått en stjerne på Hollywood Walk of Fame.
Religion
Tidlig på 1990-tallet ble Stone medlem av Scientologikirken. Stone forble i dette trossamfunnet inntil nylig da hun konverterte til buddhisme etter at hennes venn, skuespilleren Richard Gere presenterte henne for Dalai Lama.
Fylkesvei 1440
Strekningen ble fastlagt i 2019, og består av de tidligere fylkesvei 205 (Akershus) og fylkesvei 7 (Buskerud).
Simon Dahle Nyhus
Simon Dahle Nyhus (født 8. september 1988 i Tønsberg) er en norsk 3D-designer og illustratør. Han har har vært konsepttegner på norske animasjonsfilmer og illustrert barnebøker.
Bakgrunn og arbeid
Simon Dahle Nyhus er sønnen til forfatteren Gro Dahle og tegneren Svein Nyhus. Han vokste opp på Tjøme i Vestfold som storebroren til illustratøren og barnebokkforfatteren Kaia Dahle Nyhus (født 1990) og kunstneren og forfatteren Ninni Dahle Nyhus (født 1993). Simon Nyhus tok utdannning i 3D-grafikk ved Idefagskolen i Tønsberg 2007–2010. I 2010 mottok han sølv i Visuelt-konkurransen for studentfilmen Tutu som han lagde sammen med Bjarte Tjeldflåt, Nicolai Robertsen og Einar Næss.
Fra høsten 2010 til 2017 arbeidet Simon Nyhus med visuelle filmeffekter og animasjon som art director (AD) i produksjonsselskapet Gimpville i Oslo. Siden har han blant annet vært concept artist for filmselskapet Qvisten Animation.
Simon Nyhus har illustrert bokomslag i serien Marg & Bein, bildebøkene Kaptein Sabeltann; Kongen på havet (2020), Kaptein Sabeltann; Livet er herlig (2021), faktaboka Eventyrlige dyr (2022) og Jakten på Allan Carte (2022).
Johan Haanes
Johan Clausen Haanes (født 30. april 1912 i Drammen, død 21. mars 2000 i Oslo) var en norsk idrettsutøver med mange norgesmesterskap i tennis.
Karriere
Haanes ble norsk mester i tennis hele 39 ganger, og hadde 54 seire i landskamper for Norge. Han var også en god skihopper, friidrettsutøver og bandyspiller og fikk Egebergs Ærespris i 1937.
Haanes var med å stifte idrettsklubben Njård i Oslo i 1924 og representerte denne klubben i resten av sin karriere. I perioden 1955–58 var han president i Norges Tennisforbund. Sammen med sin bror Reidar, gav Haanes i 1937 ut boken Tennis for alle.
Amelia Piccinini
Amelia Piccinini (født 17. januar 1917, død 3. april 1979) var en italiensk friidrettsutøver som deltok i de olympiske leker 1948 i London.
Piccinini vant en olympisk sølvmedalje i friidrett under Sommer-OL 1948 i London. Hun kom på andreplass i kulestøt for kvinner, bak Micheline Ostermeyer fra Frankrike.
Johan Haanes
Karriere
Under det tyske angrepet på Norge i 1940 deltok Haanes i en skipatrulje i Valdres. Senere under krigen tok han del i idrettsfronten som nektet å delta i idrettsstevner i NS-regi. Haanes satt i to perioder fengslet i Grini fangeleir. Hans bok 1001 tenniskamp, utgitt i 1942, ble forbudt av okkupasjonsmakten.
Kulm
Kulm er en skiflygingsbakke i Bad Mitterndorf i Østerrike. Etter siste ombygging i 2014 har den K-punkt 200 meter og bakkestørrelse 235 meter. Bakken er eid av WSC Bad Mitterndorf.
Kulm har hatt VM i skiflyging fem ganger og brukes jevnlig i verdenscupen. Bakkerekorden er 244 meter, satt av Peter Prevc (Slovenia) i tredje konkurranseomgang i VM i skiflyging 16. januar 2016.
Historie
Den første hoppbakken i Bad Mitterndorf ble bygd i 1908, og fikk med tiden hopp på over 30 meter. Planleggingen av skiflygingsbakken startet i 1947, og bakken ble åpnet i 1950. Den hadde da størrelse K100. Hubert Neuper senior, far til den senere verdenscupvinneren Hubert Neuper junior, gjorde det første hoppet på 96 meter. Lengste hopp i åpningsrennet hadde Rudi Dietrich med 103 meter.
Hirono Shimizu
Hirono Shimizu (清水比呂乃 Shimizu Hirono) er en person i romanen «Battle Royale», og mangaserien og filmen med samme navn. Hirano blir spilt av Anna Nagata i filmen.
Kulm
Historie
Fra og med 1952 gikk skiflygingsukene på rundgang slik at Oberstdorf, Bad Mitterndorf og Planica hadde skiflygingsuke hvert tredje år. Den første verdensrekorden i Kulm ble satt i 1962, da Peter Lesser (Øst-Tyskland) tangerte rekorden på 141 meter. Lesser satte også verdensrekord i Kulm i 1965, da han hoppet 145,5 meter.
Hirono Shimizu
Før spillet
Hirono Shimizu er en av elevene ved Shiroiwa ungdomsskole. Hun var medlem i jentegjengen som ble styrt av Mitsuko Soma. Hirono var en tiltrekkende jente som så eldre ut enn hun egentlig var. Hun hadde vært involvert i både narkotika og prostitusjon, i tillegg til tyveri og mobbing av medelever (blant annet Megumi Eto). I filmen stjeler Mitsuko Soma Hiranos kjæreste; noe som leder til fiendskap mellom de to jentene.
Kulm
Historie
Den gjeldende verdensrekorden i skiflyging for kvinner er satt i Kulm. I februar 1997 forbedret Eva Ganster (Østerrike) verdensrekorden flere ganger, sist til 167 meter. I januar 2003 satte Daniela Iraschko (også Østerrike) verdensrekord med 200 meter.